Propunere de DECIZIE A CONSILIULUI de stabilire a poziției care urmează a fi adoptată în numele Uniunii Europene în privința anumitor rezoluții ce vor fi votate în cadrul Organizației Internaționale a Viei și Vinului (OIV) /* COM/2012/0192 final - 2012/0095 (NLE) */





EXPUNERE DE MOTIVE CONTEXTUL PROPUNERII Organizația Internațională a Viei și Vinului (OIV) este o organizație interguvernamentală cu caracter științific și tehnic activă în sectorul viței de vie, vinului, băuturilor pe bază de vin, strugurilor de masă, stafidelor și al altor produse derivate din vița de vie. Obiectivele OIV sunt (i) să informeze prin intermediul publicațiilor și al organizării de evenimente și simpozioane, (ii) să asiste alte organizații internaționale implicate în activități de standardizare și (iii) să contribuie la armonizarea la nivel internațional a practicilor și a standardelor existente. În prezent, un număr de 44 de state sunt membre ale OIV, dintre care 20 sunt state membre ale Uniunii. În prezent, UE nu face parte dintre membrii OIV. La nivelul UE, în temeiul Regulamentului (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”, JO L 299, p. 1), anumite rezoluții adoptate și publicate de OIV au efect asupra legislației UE. Regulamentul unic OCP prevede trimiteri dinamice la: - metodele de analiză pentru stabilirea compoziției produselor din sectorul vitivinicol, precum și la anumite specificații de puritate și de identificare a substanțelor utilizate în cadrul practicilor oenologice, astfel încât normele adoptate și publicate de OIV în acest sens să devină ipso facto obligatorii în Uniune [articolul 120g din Regulamentul unic OCP și articolul 9 din Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora, JO L 193, p. 1]; - practicile oenologice adoptate și publicate de OIV, pe care Comisia trebuie să se bazeze atunci când autorizează astfel de practici (articolul 120f din Regulamentul unic OCP); precum și - practicile oenologice în baza cărora UE trebuie să accepte vinurile produse în țări terțe și care, așadar, devin ipso facto obligatorii în Uniune (articolul 158a din Regulamentul unic OCP). Pe baza discuțiilor care au avut loc în cadrul grupurilor de experți pentru a pregăti adunarea generală a OIV, se poate preconiza că vor fi pe ordinea de zi a adunării generale pentru adoptare următoarele rezoluții, care produc efecte juridice în acquis-ul UE: - proiectele de rezoluții OENO-TECHNO 08-394A, 08-394B, 10-442, 10-443, 10-450A, 10-450B, 11-483 și 11-484 stabilesc noi practici oenologice. În conformitate cu articolele 120f și 158a din Regulamentul (CE) nr. 1234/2007, aceste rezoluții vor avea efect asupra acquis-ul. - proiectele de rezoluții OENO-SCMA 08-385, 09-419B, 10-436, 10-437, 10-461, 10-465 și 10-466 stabilesc metode de analiză. În conformitate cu articolul 120g din Regulamentul (CE) nr. 1234/2007, aceste rezoluții vor avea efect asupra acquis-ul. - proiectele de rezoluții OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 și 11-494 stabilesc specificații de puritate și de identificare a substanțelor utilizate în cadrul practicilor oenologice. În conformitate cu articolul 9 din Regulamentul (CE) nr. 606/2009, aceste rezoluții vor avea efect asupra acquis-ul. Rezoluțiile menționate mai sus, discutate pe larg de experții științifici și tehnici din sectorul vitivinicol, contribuie la armonizarea la nivel internațional a standardelor din sector și vor constitui un cadru care va garanta concurența echitabilă în comerțul cu produse din sectorul vitivinicol. Prin urmare, aceste rezoluții trebuie să fie sprijinite. Ca și în trecut, este de așteptat ca ordinea de zi a reuniunii adunării Generale a OIV să se modifice în continuare și să se adauge pe ordinea de zi alte rezoluții care au efect asupra acquis-ului. Pentru a asigura eficiența activității adunării generale, respectând în același timp dispozițiile tratatelor, Comisia va completa în timp util și/sau va modifica prezenta propunere pentru a permite Consiliului să adopte poziția care urmează să fie luată și în cazul acestor rezoluții. 2012/0095 (NLE) Propunere de DECIZIE A CONSILIULUI de stabilire a poziției care urmează a fi adoptată în numele Uniunii Europene în privința anumitor rezoluții ce vor fi votate în cadrul Organizației Internaționale a Viei și Vinului (OIV) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (9), având în vedere propunerea Comisiei Europene, întrucât: (1) Organizația Internațională a Viei și Vinului (OIV) este o organizație interguvernamentală cu caracter științific și tehnic activă în sectorul viței de vie, vinului, băuturilor pe bază de vin, strugurilor de masă, stafidelor și al altor produse derivate din vița de vie. Obiectivele OIV sunt (i) să informeze prin intermediul publicațiilor și al organizării de evenimente și simpozioane, (ii) să asiste alte organizații internaționale implicate în activități de standardizare și (iii) să contribuie la armonizarea la nivel internațional a practicilor și a standardelor existente. În prezent, un număr de 44 de state sunt membre ale OIV, dintre care 20 sunt state membre ale Uniunii. În prezent, UE nu face parte dintre membrii OIV. (2) La nivelul UE, în temeiul Regulamentului (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”, JO L 299, p. 1), anumite rezoluții adoptate și publicate de OIV au efect asupra legislației UE. Regulamentul unic OCP prevede trimiteri dinamice la: - metodele de analiză pentru stabilirea compoziției produselor din sectorul vitivinicol, precum și la anumite specificații de puritate și de identificare a substanțelor utilizate în cadrul practicilor oenologice, astfel încât normele adoptate și publicate de OIV în acest sens să devină ipso facto obligatorii în Uniune [articolul 120g din Regulamentul unic OCP și articolul 9 din Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora, JO L 193, p. 1]; - practicile oenologice adoptate și publicate de OIV, pe care Comisia trebuie să se bazeze atunci când autorizează astfel de practici (articolul 120f din Regulamentul unic OCP); precum și - practicile oenologice în baza cărora UE trebuie să accepte vinurile produse în țări terțe și care, așadar, devin ipso facto obligatorii în Uniune (articolul 158a din Regulamentul unic OCP). (3) Următoarea reuniune a adunării generale a OIV va avea loc la 22 iunie 2012. Cu această ocazie, adunarea generală va examina și, eventual, va adopta rezoluții care vor produce efectele juridice menționate. (4) Prin urmare, este necesar să se adopte, înainte de respectiva reuniune a adunării generale a OIV, pozițiile pe care statele membre care fac parte din OIV, acționând împreună în interesul UE, trebuie să le ia în cadrul adunării generale a OIV în privința acestor rezoluții. (5) Proiectele de rezoluții OENO-TECHNO 08-394A, 08-394B, 10-442, 10-443, 10-450A, 10-450B, 11-483 și 11-484 stabilesc noi practici oenologice. În conformitate cu articolele 120f și 158a din Regulamentul (CE) nr. 1234/2007, aceste rezoluții vor avea efect asupra acquis-ul. (6) Proiectele de rezoluții OENO-SCMA 08-385, 09-419B, 10-436, 10-437, 10-461, 10-465 și 10-466 stabilesc metode de analiză. În conformitate cu articolul 120g din Regulamentul (CE) nr. 1234/2007, aceste rezoluții vor avea efect asupra acquis-ul. (7) Proiectele de rezoluții OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 și 11-494 stabilesc specificații de puritate și de identificare a substanțelor utilizate în cadrul practicilor oenologice. În conformitate cu articolul 9 din Regulamentul (CE) nr. 606/2009, aceste rezoluții vor avea efect asupra acquis-ul. (8) Rezoluțiile menționate mai sus, discutate pe larg de experții științifici și tehnici din sectorul vitivinicol, contribuie la armonizarea la nivel internațional a standardelor din sector și vor constitui un cadru care va garanta concurența echitabilă în comerțul cu produse din sectorul vitivinicol. Prin urmare, aceste rezoluții trebuie să fie sprijinite. ADOPTĂ PREZENTA DECIZIE: Articolul 1 Poziția Uniunii în cadrul adunării generale a OIV din 2012 este conformă cu anexa la prezenta decizie și este exprimată de statele membre care fac parte din OIV, acționând împreună în interesul Uniunii. Articolul 2 În cazul în care există probabilitatea ca poziția menționată la articolul 1 să fie afectată de informații științifice sau tehnice noi prezentate înaintea sau în timpul reuniunilor OIV în legătură cu aspecte care încă nu fac obiectul unei poziții a Uniunii, statele membre care fac parte din OIV se abțin de la vot în cadrul adunării generale a OIV. Votul se amână până la stabilirea poziției Uniunii pe baza noilor elemente. Articolul 3 Prezenta decizie se adresează statelor membre. Adoptată la Bruxelles, Pentru Consiliu, Preşedintele ANEXĂ Sub rezerva unei eventuale revizuiri ulterioare în funcție de noile evoluții, statele membre acționând împreună în interesul Uniunii sprijină următoarele proiecte de rezoluții referitoare la metodele de analiză pentru stabilirea compoziției produselor din sectorul vitivinicol, la specificațiile de puritate și de identificare a substanțelor utilizate în cadrul practicilor oenologice și la practicile oenologice: OENO-TECHNO 08-394A, dezalcoolizarea vinurilor OENO-TECHNO 08-394B, corectarea tăriei alcoolice a vinurilor OENO-TECHNO 10-442, acidificare prin tratamentul cu schimbători de cationi – must OENO-TECHNO 10-443, acidificare prin tratamentul cu schimbători de cationi – vin OENO-TECHNO 10-450A, reducerea conținutului de zahăr din must OENO-TECHNO 10-450B, reducerea conținutului de zahăr din must prin cuplaj membranar OENO-TECHNO 11-483, dezacidificare prin utilizarea unui procedeu electromembranar – musturi OENO-TECHNO 11-484, dezacidificare prin utilizarea unui procedeu electromembranar – vinuri OENO-SPECIF 08-363, determinarea activității pectinmetilesterazei în preparatele enzimatice OENO-SPECIF 08-364, determinarea activității poligalacturonazei în preparatele enzimatice OENO-SPECIF 09-412, determinarea activității endo-α-1,5-arabinanazei în preparatele enzimatice pectolitice OENO-SPECIF 10-451, addenda la monografia privind activitatea ß-d- glucozidazei (OENO 5/2007) – codex OENO-SPECIF 10-452, monografie privind extractele proteice din drojdii OENO-SPECIF 10-459, monografie privind drojdiile inactivate OENO-SPECIF 11-485, revizuirea monografiei privind preparatele enzimatice (OIV-OENO 365-2009) OENO-SPECIF 11-486B, revizuirea monografiei privind determinarea activității celulazei (OIV-OENO 8-2008) OENO-SPECIF 11-489, revizuirea monografiei privind determinarea activității glicozidazei (OIV-OENO 5-2007) OENO-SPECIF 11-490, revizuirea monografiei privind determinarea activității galactanazei (OIV-OENO 313-2009) OENO-SPECIF 11-491, revizuirea monografiei privind determinarea activității pectin liazei (OIV-OENO 314-2009) OENO-SPECIF 11-494, monografie privind bacteriile lactice – revizuirea dosarului OENO-SCMA 08-385, determinarea lizozimei din vin utilizând electroforeza capilară de înaltă performanță OENO-SCMA 09-419B, metode specifice de analiză a zahărului din struguri (musturi concentrate rectificate) OENO-SCMA 10-436, analiza cantitativă a reziduurilor de pesticide din vin [prin gaz cromatografie – spectrometrie de masă (CG/MS) sau cromatografie lichidă – spectrometrie de masă (LC/MS-MS)] după extracția cu ajutorul metodei quechers OENO-SCMA 10-437, actualizarea metodei de determinare a densității etanolului (metoda OIV-MA-AS2-01A) OENO-SCMA 10-461, metode de determinare a natamicinei din vin OENO-SCMA 10-465, completarea metodei de determinare a extractului sec (OIV-oeno 387/2009) OENO-SCMA 10-466, modificarea metodei de evaluare prin refractometrie a concentrației de zahăr din struguri, din must, din mustul de struguri concentrat și din mustul de struguri concentrat rectificat (oeno 21/2004) Statele membre, acționând împreună în interesul Uniunii, pot accepta modificări minore ale acestor proiecte de rezoluții, fără o altă decizie a Consiliului.